ਮਰੀਅਮ ਨਬਾਤੰਜ਼ੀ
ਮਰੀਅਮ ਨਬਾਤੰਜ਼ੀ ਬਾਬੀਰੀਏ (ਜਨਮ 1980 ) ਮਾਮਾ ਯੂਗਾਂਡਾ ਜਾਂ ਮਦਰ ਯੂਗਾਂਡਾ ਵਜੋਂ ਵੀ ਜਾਣੀ ਜਾਂਦੀ ਹੈ, ਇੱਕ ਯੂਗਾਂਡਾ ਦੀ ਔਰਤ ਹੈ। ਜੋ 44 ਬੱਚਿਆਂ ਨੂੰ ਜਨਮ ਦੇਣ ਕਰਕੇ ਜਾਣੀ ਜਾਂਦੀ ਹੈ। ਅਪ੍ਰੈਲ 2023 ਤੱਕ, ਉਸਦੇ ਸਭ ਤੋਂ ਵੱਡੇ ਬੱਚੇ ਦੀ ਉਮਰ 28 ਸਾਲ ਸੀ , ਅਤੇ ਸਭ ਤੋਂ ਛੋਟੇ ਬੱਚੇ ਦੀ ਉਮਰ ਛੇ ਸਾਲ ਸੀ। ਉਸ ਨੂੰ ਉਸ ਦੇ ਪਤੀ ਨੇ 2015 ਵਿਚ ਛੱਡ ਦਿੱਤਾ ਸੀ। ਕਥਿਤ ਤੌਰ 'ਤੇ ਉਹ ਇੰਨੇ ਸਾਰੇ ਬੱਚਿਆਂ ਦੀ ਪਲਾਣ ਕਰਨ ਦੀ ਜ਼ਿੰਮੇਵਾਰੀ ਤੋਂ ਡਰਦਾ ਸੀ। ਸਾਲ 1980 ਦੇ ਆਸਪਾਸ ਪੈਦਾ ਹੋਈ, ਬਾਬੀਰੀਏ ਨੇ ਜਦੋਂ ਪਹਿਲੀ ਵਾਰ ਬੱਚੇ ਨੂੰ ਜਨਮ ਦਿੱਤਾ ਉਸ ਸਮੇ ਓਹ 13 ਸਾਲ ਦੀ ਸੀ, 12 ਸਾਲ ਦੀ ਉਮਰ ਵਿਚ ਬਾਬੀਰੀਏ ਨੂੰ ਵਿਆਹ ਵਾਸਤੇ ਮਜਬੂਰ ਕੀਤਾ ਗਿਆ ਸੀ। 36 ਸਾਲ ਦੀ ਉਮਰ ਤੱਕ, ਬਾਬੀਰੀਏ ਨੇ ਕੁੱਲ 44 ਬੱਚਿਆਂ ਨੂੰ ਜਨਮ ਦਿੱਤਾ, ਜਿਸ ਵਿੱਚ ਕੁਲ ਪੰਦਰਾਂ ਜਨਮਾਂ ਲਈ ਤਿੰਨ ਸੈਟ ਚੌਡਰੁਪਲੈਟਸ, ਚਾਰ ਸੈਟ ਟ੍ਰਿਪਲੈਟਸ ਅਤੇ ਛੇ ਜੌੜੇ ਬੱਚੇ ਸਨ। ਇੱਕ ਤੋਂ ਵੱਧ ਬਚਿਆਂ ਦੀ ਗਿਣਤੀ ਇੱਕ ਦੁਰਲੱਭ ਜੈਨੇਟਿਕ ਕਾਰਨ ਦੇ ਕਰਕੇ ਹੋਈ ਸੀ ਜਿਸ ਕਾਰਨ ਵਧੇ ਹੋਏ ਅੰਡਾਸ਼ਯ ਦੇ ਨਤੀਜੇ ਵਜੋਂ ਹਾਈਪਰਓਵੂਲੇਸ਼ਨ ਹੁੰਦੀ ਹੈ। ਸਾਲ 2019 ਵਿੱਚ, ਬਾਬਰੀਏ ਦੀ ਉਮਰ 40 ਸਾਲ ਦੀ ਸੀ, ਤਾਂ ਉਸਨੇ ਕਿਸੇ ਵੀ ਹੋਰ ਗਰਭ ਧਾਰਨ ਨੂੰ ਰੋਕਣ ਲਈ ਇੱਕ ਡਾਕਟਰੀ ਇਲਾਜ ਕਰਵਾਇਆ। ਉਹ ਮੱਧ ਯੂਗਾਂਡਾ ਦੇ ਮੁਕੋਨੋ ਜ਼ਿਲ੍ਹੇ ਵਿੱਚਕਾਸਾਵੋ ਪਿੰਡ ਵਿੱਚ ਰਹਿੰਦੀ ਹੈ।